LidanRubinov/Halacha-QA huggingface dataset:
שאלה: אי שמירת נגיעה: לכבוד הרב אני רוצה לדעת איזה חטא זה נקרא אי שמירת נגיעה בין בת לבן לפני חתונה ואם קיימו יחסים לא ממש מלאין איזה חטא זה ואיך בת עושה על זה תשובה. נ.ב. כבר שלחתי את השאלה הזו לפני כמה ימים ולא ענו ע"כ חשבתי שאולי לא רוצים לעלות לאתר נושאים כאלה אז אשמח אם בכל אופן תוכלו לענות לי בתיבת המסרים זה מאד חשוב לי.
תשובה: וברכת ד  זה אחד הדברים החמורים, יש כאן איסור נדה, ואם היו יחסים יש כאן כריתות, ואם לא היו יחסים אלא חיבוק ונישוק יש בכך מלקות. התיקון לכך הוא תחילה ללמוד את הדינים עצמם, דהיינו מה מותר ומה אסור, גם לפני וגם אחרי החתונה. לאחר שאדם למד את האסור והמותר יש מקום להגיע לחרטה על המעשה, וכן עזיבת החטא, לקבל על עצמו שלא יחזור לזה החטא (חייבת להיות ידיעה והבנה של החטא). לאחר מכן וידוי בתפילה, ולאחר מכן קבלה לעתיד שלא לחזור לזה החטא עוד. אמנם יש דרכי צום שונים, אבל זה כבר תלוי הרבה באדם האם הוא מסוגל לכך או לא, וקשה לכתוב על כך בלא הכרות עם האדם שעבר, אבל אם יש אפשרות לפחות ג  תעניות ב,ה,ב (אפשר לדחות לשעון חורף). ולתת צדקה בשווי סעודות 40 יום. אבל אלו כבר דברים שתלויים בכל אדם, וקשה לכתוב ללא הכרות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אי שמירת נגיעה: לכבוד הרב אני רוצה לדעת איזה חטא זה נקרא אי שמירת נגיעה בין בת לבן לפני חתונה ואם קיימו יחסים לא ממש מלאין איזה חטא זה ואיך בת עושה על זה תשובה. נ.ב. כבר שלחתי את השאלה הזו לפני כמה ימים ולא ענו ע"כ חשבתי שאולי לא רוצים לעלות לאתר נושאים כאלה אז אשמח אם בכל אופן תוכלו לענות לי בתיבת המסרים זה מאד חשוב לי.
תשובה: ב"ה, כתוב בתורה בספר ויקרא יח ו: איש איש אל כל שאר בשרו לא תקרבו לגלות ערוה אני ה " ןבפסוק יט: ואלאישה בנידת טומאתה לא תקרב לגלות ערוה. כלומר אסור לקרב לערוה הן מגע והן ביאה. נפסק ברמב"ם הלכות איסורי ביאה פרק כא הלכה א כל הבא על ערווה מן העריות דרך אברים, או שחיבק ונישק דרך תאווה ונהנה בקירוב בשר הרי זה לוקה מן התורה: שנאמר "לבלתי עשות מחוקות התועבות" (ויקרא יח,ל)  ונאמר "לא תקרבו לגלות ערווה" (ויקרא יח,ו), כלומר לא תקרבו לדברים המביאין לידי גילוי ערווה. מי שבר על כך צריך לעשות תשובה, ראשית לכל להפסיק לעשות זאת ולקבל על עצמו לא לעשות בעתיד. צריך גם להתחרט על העבר ולהתודות לפני ה. ואחרי כל זאת לשוב ללמוד תורה ובמיוחד מוסר שאלו הדברים מטהרים את האדם ומרחיקים מן החטא. רבה דני ארגמן
שאלה: כשרות טיפות ברזל לתינוקות: אשתי קנתה בקופ"ח טיפות ברזל לתינוקות ורק אח"כ שמה לב שאין עליהן הכשר. מדובר במוצר הנקרא איירון בייבי מחברת מדיטק. האם ניתן להשתמש בזה?
תשובה: בדרך כלל החומר הפעיל שלו כשר אבל החומרים הנלווים הם לעיתים בעיתיים. איני יודע מה הרכיבים ולכן לא ניתן לייעץ מה לעשות. אני מציע לשאול את הרב רוזנברג שהוא רב קו"ח כללית 0506263052
שאלה: שיר השירים: ובשורות טובות. יש לי שאלה ואשמח אם תענה עליה ברשותך. מהו שיר השירים? ולמה יש בו משפטי בוטים על גוף האישה? מה במילים פשוטות כתוב בשיר השירים?
תשובה: שיר השירים לפי הפשט הוא שיר שכותבת אהובה לאוהבה. ח פרשו שהכל משל ליחסים שבין עם ישראל והקב"ה.
שאלה: מוצרים של יסמין: רציתי לשאול לגבי מוצרים של חברת "יסמין" שנמכרים בסופר. למשל, קובה כתוב עליהם שהבשר חלק לשיטת בית יוסף, ונעשה שימוש בירק גוש קטיף, אך רבנות ירושלים נתנה להם רק כשרות רגילה ולא מהדרין מה הסיבה לכך? האם ניתן לסמוך על הכיתוב שמדובר בבשר חלק בית יוסף? אני לא מקפידה על מהדרין בכל מוצר, אך כן במוצרי בשר ועוף מוריה
תשובה: יש לרבנות ירושלים מדיניות מיוחדת במפעלי בשר. הם לא נותנים הכשר מהדרין אא"כ הבשר הוא בשר חלק של הרבנות ירושלים עצמה, כלומר אפילו אם הבשר יהיה תחת השגחתם של העדה החרדית או הרב לנדאו, הרב רובין וכל שאר הבד"צים הנחשבים כרמה גבוהה מאד המוצר עדיין לא יזכה לציון כשרות מהדרין של הרבנות ירושלים. יש הרבה מפעלים דומים לזה בירושלים ולכן כל מי שמקפיד על בשר חלק (למשל חלק הרה"ר) שרוצה לאכול את המוצרים המוגמרים הללו- שמצוין עליהם כשרות רגילה בלבד- צריך קודם כל לדבר עם המשגיח של המפעל. וצריך להסביר לו שאתה אוכל בשר חלק חו"ל, וגם מקפיד שהחומרים הנלווים כגון חומרי העיבוד יהיו ברמה גבוהה של כשרות -והאם המוצר הזה מתאים לך או לא.
שאלה: חציצה בנטילה ופח של אחר: הרב, שתי שאלות: 1. מה אני עושה אם נטלתי ידיים, ברכתי, ובאמצע אכילת הלחם אני שמה לב שידיי אינן נקיות (יש עליהן מעט צבע)? אם זה רלוונטי, אני ספרדיה, עדות המזרח. 2. האם מותר לי לזרוק אשפה בפח שאינו שלי? (לדוגמה, בפח הירוק של אחד משכניי, או אם אני רואה פח כזה ברחוב (במצב כזה, אינני יכולה לשאול לרשותם)). המשך שבוע טוב!
תשובה: וברכת ד  1. הנטילה עלתה מכיוון שהיה רק מיעוט ואיננו חוצץ. 2. אם השכנים לא ניזוקים בכך שאת שמה בפח שלהם, דהיינו יש מספיק מקום לזבל שלהם, א"כ הרי זה נהנה וזה לא חסר, ואין בכך איסור, אבל אם הלכלוך שלך יכול לגרום לחוסר מקום לשכניים אין להניח בפח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ניפוי קמח: לרב ביתי התגלתה כרגישה לגלוטן. אנו משתמשים בקמחים שונים שאינם מכילים גלוטן. אני מעוניינת לדעת אם צריך לנפות אותם איך לברור אותם. את האריזות הפתוחות אנו שומרים במקפיא. סוגי הקמחים - קמח תפו"א, קמח תירס, קמח קונדיטור. קורנפלור, קמח אורז, קמח חומוס. קמח תמי. חנה
תשובה: אלו חומרים רגישים ובעיקר לאחר פתיחתם. יש לברור קלות,(על ידי פיזור והסתכלות-עיין מצגת על ברירת שיבול שועל כך להכניס לקירור(אין חובה לשמור במקפיא)
שאלה: שינוי שם: בס ד, לרב צבי יניר רציתי לשאול אותך שאלה בקשר לשמי (מקסים פבלוב) בזמן האחרון אני מרגיש שהשם שלי הוא שם של גויים יותר משל יהודים ואני מתלבט האם אני צריך להחליף את השם אני דתי והדת חשובה לי מאוד אני מנהל אורך חיים כשר ומחכה לזיווג בעזרת השם אשמח שתציע לי שם יהודי יותר שארגיש בנוח יותר עם עצמי ואם אני ישנה את שמי זה יעזור לי במציאת זיווג?
תשובה: אכן מקור השם מקסים אינו עברי אלא הגיע מרוסיה. למרות שפירשו בעברית המודרנית הוא "נפלא". אני מציע לתת שם עברי מקורי- ודומני ששם קרוב לאותה משמעות של מקסים הוא "מאיר", אדם שמאיר לאחרים הוא אדם מקסים ונפלא.
שאלה: יעקב אבינו לא מת: במסכת תענית דף ה: יש את השיחה המפורסמת בין ר"נ לר"י. יש משהו שלא הבנתי: למה דווקא אמר שיעקב אבינו לא מת?
תשובה: לך. המיוחד ביעקב אבינו, שכל בניו שייכים לקדושת "בני ישראל", שלא כמו אברהם, ש"זרעו" כולל גם את ישמעאל ובני הפילגשים, ושלא כמו יצחק, ש"זרעו" כולל גם את עשיו.
שאלה: נסיעה לחול: ההורים שלי הפתיעו אותנו וקנו לכולם כרטיסים לטיסה לחוץ לארץ בחנוכה. ידוע לי שאסור לצאת מהארץ לטיול. ביקשתי מהורי לא להצטרף והם מאוד עצובים על כך. טענו שחשבו כי כל הילדים ישמחו וכי חשוב להם שכולנו נצטרף לטיול מה גם שביטול הכרטיס יעלה כסף. מה עלי לעשות? הייתי מעדיפה לא לטוס עם כל המשפחה.
תשובה: וברכת ד  נצחון המכבים היה מתוך אהבת הארץ שהיה להם, וגם את מגלה את האהבת הארץ שיש לך. אשרייך שאת רוצה לראות את אור המכבים במקום שעליו הם נלחמו. אין חובה לנסוע עם ההורים. טובה היא דרכך והיא מגלה את עוצמתך הפנימית שאי"ה תלך ותגבר. שבת יהודה הלוי עמיחי מכון התורה והארץ כפר דרום אשקלון
שאלה: ספר באמונה. דחוף!: יש לי ידידה בת כ-21 שמגדירה עצמה מסורתית ובשנים האחרונות מעט התחזקה ושמרה שבת והרגישה הרגשה טובה מאוד, אבל לאחרונה היא מרגישה קושי באמונה, פתאום יש לה רצון לנסוע בשבת כמו חבריה אבל היא מפחדת מההרגשה והרצון הזה ולא מבינה מאיפה הוא נובע ומפחדת בכלל שהיא נותנת לרגש ולרצון הזה לבוא אליה בכלל.היא מפחדת לחזור ולחלל שבת כמו שהייתה פעם כי מבינה את החשיבות הזו אבל מצד שני לא רוצה להמשיך לשמור "על אוטומט" אלא להרגיש מבפנים שזה אכן הרצון שלה. איזה ספר ניתן להמליץ לה לקרוא? חשוב שזה יהיה קליל וברור להבנה ולא איזה משהו כבד ומטיף.
תשובה: לפי מה שאת מתארת נכון יותר יהיה להפגיש אותה עם רב או רבנית לשיחה כדי לזהות באופן מדויק את הקושי שלה ומתוך כך למצוא פתרון שנכון עבורה. לכל הפחות, היא יכולה לשלוח שאלה לאתר אינטרנט כמו האתר שלנו וכך לקבל מענה יותר אישי. יש גם אפשרות שתצטרף לשעור ושם תוכל לשאול שאלות ומתוך כך לקבל מענה. יש לי ספק גדול מאוד אם ספר יפתור את הקושי שלה. באשר לספרים: הרב אבינר כותב דברים עמוקים בשפה פשוטה, תבדקי יחד איתה איזה מהספרים שלו מתאים לה.
שאלה: כשרות: מה דינם של כלים בשריים וחלביים ששהו יחד במים כל הלילה? הכלים הבשריים היו מלוכלכים בבשר והחלביים לא. מראש.
תשובה: אם לא שהו 24 שעות לא קרה כלום. שוטפים טוב וזהו.
שאלה: כשרות: מזלג בשרי שבטעות בדקנו איתו פיצה בתנור, מה הגדרתו של המזלג עכשיו ומה אפשר לעשות איתו? אפשר להכשיר? ליבון? מראש.
תשובה: לך לנקותו היטב, בתחילה במים קרים ואח"כ במים חמים ולהגעיל אותו דוד לוי 098987548
שאלה: עשה לך רב וציצית תכלת: יש לי שתי שאלות שדי קשורות אחת לשניה. אני נער ואין לי פוסק רב קבוע,וזה גורם לי להרבה בעיות,דוגמא-ציצית תכלת,יש פוסקים שזה זה,יש שלא,אני שאלתי רב מסויים והוא אמר לי שאי אפשר לחייב,אי אפשר לאסור וזה מנהג חסידות(גם מזה הוא קצת הסתייג),עוד הוא אמר שאם כבר לשים את הכי זול לצאת ידי חובה ולא להוציא הרבה כסף להורים לי. 1.מה לעשות?לבחור לי פשוט רב? לפי איזה קריטריונים? יש בכלל? 2.לגבי התכלת-האם זה ר לשים מהסברא שאני לא מפסיד כלום ואולי מרוויח מצוות עשה? או שבגלל שאין לי רב שפסק לי לשים עדיף לחשוש לדעת מי שלא שם?
תשובה: א. עצה טובה של חכמים היא לעשות לך רב. ב. כשאין רב, שואלים בכל פעם את מי שחשים שקרובים אליו יותר. מה שמקפידים עליו הוא נקיות הדעת, לאמור: לא חיפוש אחר חומרות דווקא, או אחר קולות דווקא, וגם לא הליכה לפסקים סותרים ומנוגדים, אלא חיפוש אמיתי אחר תשובה מרב שיש לך אמון שהוא מכוון להלכה ואליך. ג. לא ניתן לקבוע קריטריונים לבחירת רב. אפשר לומר נגיעות קלות. אחת הנגיעות היא לבחור ברב שיוציא ממך יותר: יותר יראת שמיים, יותר קרבת אלוקים, יותר יושר פנימי, יותר חתירה לצדק וכדו. לאמור: לא רב שרק מספק את הצרכים שלך אלא רב שמביא אותך למקומות הרבה יותר גבוהים, תובע ממך ומעניק לך. ד. לגבי התכלת: תלוי כמובן את מי אתה שואל. לדעתי יש ללכת עם תכלת, בשל הקירבה היותר גדולה של התכלת הקיימת למצוות התורה של עשיית פתיל תכלת. אולם להיזהר מלבנות את כל יראת השמיים על שאלה זו.
שאלה: זוגיות: שמי חנן אני בזוגיות עם בחור בגיל שלי אני נסעתי לניו יורק והבן זוג שלא לא אהב שאני הולכתי לישון אצל חבר שאני מכיר לפני בכל אופן הוא נשבע באמא שלו שהיא תמות ובאחותו שהוא לא חוזר אליי ואנחנו ממש רוצים לחזור אחד לשני וסובלים מזה שאנחנו לא יכולים להיות בקשר אחר עם השני בגלל שהור נשבע בשעת עצבים והיה לנו ריב ואני רוצה לשאול איך אפשרמלעשות התרת נדרים בכוחות עצמנו או שיש רב שצריך לספר לו את זה שיעשה לנו התרת נדרים חשוב לציין שגם אם זה לא יהיה איתי שנינו נמשיך להיות עם גברים ואנחנו אוהבים אחד את השני ונקרעים מהשבועה שלו והוא מצטער על השבועה שלו שנינו בדיכאון מזה ולא מרגישים טוב עם זה רציתי לדעת איך אנחנו עושים את ההתרת נדרים ומי יהיה מוכן לעשות לנו את זה
תשובה: וברכת ד  הצטערתי לשמוע את הסיפור, אבל לא נראה לי שאפשר לעשות במקרה כזה התרת נדרים. שבת יהודה הלוי עמיחי מכון התורה והארץ
שאלה: תפילה באוהל: האם מותר להתפלל באוהל? גבריאל
תשובה: וברכת ד  אפשר להתפלל באוהל. אולי רצית לשאול דבר אחר ונשמטו פרטים מהשאלה, תוכל לשוב ולפרט. שבת יהודה הלוי עמיחי מכון התורה והארץ כפר דרום אשקלון
שאלה: אבות אכלו בוסר ושיני בנים תקהינה: הפסוק הנ"ל לנוכח הרגשתי פוקד את בני משפחתי. האם ישנה דרך לשנות את המצב? כל הזמן הכל אצלנו תקוע ולא מסתדר לדרך הנכונה. זה מרגיש כי בכל דבר שאנחנו עושים מגיע קושי ומגיעים כשלים וכשלונות. המצב כבר ייאוש מבחינת מזל וזוגיות ופרנסה. פשוט השם נותן לנו כל כך הרבה מפלות שכבר אין לך כח להמשיך, כי תמיד תמיד יקרה משהו ושום דבר לא יסתדר. מה עושים במצב כזה? על זמנך.
תשובה: ב"ה, צריך לפרק את הבעיות לגורמים, לא ליחס כשלונות לאיזה גזירה על המשפחה, לא לצרף בעיה לבעיה אלא להפך לחפס הצלחה ולצרף אליה הצלחות אחרות, כך משתנה המבט על החיים, אשמח לעזור בפלפון 052-7710491 דנהי ארגמן
שאלה: משכורת מעבודה בחול המועד: אני סטודנטית שעובדת תוך כדי הלימודים וממנת את הלימודים. משום שאני סטודנטית אני יכולה לעבוד בין 2-3 משמרות בשבוע כך שיוצא שהמשכורת שלי מגיעה עד ל1500 שח בחודש. טרם חזרתי ללימודים לכן הייתי יכולה לעבוד יותר. מתוקף תפקידי במקום העבודה הייתי צריכה לעבוד בחול המועד סוכות למרות שאני יודעת שאסור לעבוד בכל המועד כי במשכורת זאת אין ברכה. אני מפרישה בכל חודש מעשר מהמשכורת שלי ובחודשים שחלים בהם חגים עם חול מועד אני מפרישה את כל סכום המשכורת שעבדתי באותו השבוע. בחודש כזה יוצא שבמקום המעשר של 150 שח אני צריכה לתת 400שח ויותר. למרות שברוך ה לא חסר לי כלום ואני בשמחה מפרישה את המעשר ואפילו תמיד נותנת יותר. רציתי לדעת האם אני חייבת להמשיך לתת את כל סכום המשכורת שיצאה לי בחול המועד או שניתן להסתפק במעשר מהמשכורת הכוללת? האם אני פועלת כשורה? ב מראש.
תשובה: אין חובה להפריש מעשר כספים, זו מצוה למי שרוצה ויכול. איני יודע מה עבודתך בחול המועדף ויש עבודות שכן מותרות. בכל מקרה אין קשר בין העבודה לבין חובת הפרשת מעשר כספים, ואת יכולה להחליט כרצונך ביחס לסכום ההפרשה למעשר.
שאלה: נידה בנגיעות לפני חתונה: התארסתי ב"ה אחרי פחות משנה ביחד ועד כה שמרנו נגיעה באדיקות. לאחר אובדן קשה במשפחות בני הזוג החלטנו שכלית, שאנחנו חייבים לחזק אחד את השני והריחוק הזה בלי החיבוק והתמיכה הפיזית לא טובה ולא בריאה לנו. אנחנו ר גמור עם המהלך שלנו וחושבים שזה גם טוב לקשר שלנו כרגע ובאופן כללי. רק הדגשתי את הסיפור כדי להסביר שלא "נפלנו" לנגיעות, אלא החלטנו שכלית ביחד שהנגיעות הם ר ומקובלות בשלב שבו אנו נמצאים. מתוך החלטה והרבה מחשבות והתייעצויות השאלה שלי היא כזאת: האם יש עניין בנידה, לא לגעת, בזמן של מחזור שלי? הרי גם ככה אנו לא מקיימים יחסים, ואני בחזקת נידה גם ככה כל זמן שאני לא טובלת במקווה. מה ההבדל בין זמן שאני פיזית במחזור לזמן שעדיין לא טובלתי ואני עדיין טמאה? אשמח להסבר. הרב!:)
תשובה: אכן, מבחינת האיסור וחומרתו אין כל הבדל בין זמן המחזור לימים שאחר כך. העיקרון הזה מודגש בסיפור המובא במסכת אבות דרבי נתן המובא גם בתלמוד: איזהו סייג שעשתה תורה לדבריה? הרי הוא אומר: (ויקרא יח) "ואל אישה בנדת טומאתה לא תקרב". יכול יחבקנה וינשקנה וידבר עמה דברים בטלים? תלמוד לומר "לא תקרב". יכול יישן עמה בבגדיה על המטה? תלמוד לומר "לא תקרב". מעשה באדם אחד שקרא הרבה, ושנה הרבה, ושמש תלמידי חכמים הרבה, ומת בחצי ימיו. והייתה אשתו נוטלת תפיליו וחוזרת בבתי כנסיות ובבתי מדרשות, והייתה צועקת ובוכה, ואמרה להם: רבותי, כתיב בתורתכם (דברים ל) "כי הוא חייך ואורך ימיך". בעלי שקרא הרבה, ושנה הרבה, ושמש תלמידי חכמים הרבה, מפני מה מת בחצי ימיו? לא היה אדם שהשיב דבר. פעם אחת נזדמן לה אליהו. אמר לה: בתי, מפני מה את בוכה וצועקת? אמרה לו: רבי, בעלי שקרא הרבה ושנה הרבה ושמש תלמידי חכמים הרבה ומת בחצי ימיו. אמר לה: כשבאת בנידתך, כל אותן ג  (ז ) ימים הראשונים, מהו אצלך? אמרה לו: רבי, חס ו שלא נגע בי אפילו באצבע קטנה שלו. אלא כך אמר לי, אל תגעי בכלים שמא תביאו לי לידי ספק. - כל אותן ימים האחרונים מהו אצלך? אמרה לו: רבי, אכלתי עמו, ושתיתי עמו, וישנתי עמו בבגדי על המטה, ובשרו נגע בבשרי, אבל לא נתכוון לדבר אחר. אמר לה: ברוך המקום שהרגו. שכך כתוב בתורה (ויקרא יח) "ואל אישה בנדת טומאתה לא תקרב". כתבת שההחלטה היא שכלית. הרב קוק בחיבורו "עין אי"ה" (שבת, פרק א אות ס) מסביר כי זהו גם המצב בסיפור הזה. אותו תלמיד חכם הגיע באופן רציונלי למסקנה שהוא אינו זקוק לסייג שעשתה התורה. אליהו הנביא שמתפלמס עם אותה אשה מסביר לה כי הכלים השכליים אינם פועלים כאן. התורה מדגישה את ההשפעה הרוחנית שלא ניתנת לניתוח שכלי כאשר היא כותבת "ואל אשה בנידת טומאתה" ולא:  ואל אשה בנידתה. טומאה היא מושג רוחני שהשפעתו אינה ניתנת לניתוח רציונלי. אודי (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: פלפל חריף - עורלה: האם פלפל חריף מזן הבנרו נחשב כעץ לעניין עורלה ונטע רבעי?
תשובה: וברכת ד  מקובל שהזנים הללו אין בהם ערלה, אמנם היו שערערו על כך, אבל רוב האחרונים נהגו שכל הפלפלים הללו מוגדרים כירק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: השבת אבידה: א. לפני כמעט 10 שנים מצאתי בפנימיה בה למדתי אחרי שחזרנו מחופשה ארוכה בבית מעיל צמר חדש לחלוטין (עם הטיקט שאם אני זוכרת נכון היה כתוב שהמעיל עלה 400 שקלים). אני זוכרת שניסיתי לשאול למי זה שייך, תליתי שלט בפנימיה (אם כי, סביר להניח שזה לא היה שייך למישהי מהפנימיה, כי זה היה אחרי חופשה), ופניתי לאב הבית לשאול אם התארחו בפנימיה אורחים במהלך החופשה (והוא אמר שלא). אחרי שלושה חודשים לקחתי את המעיל לעצמי. (וזה שימח אותי מאד מאד, ולכן היום עולים בי יסורי מצפון.) אני מרגישה היום שלא עשיתי מספיק כדי למצוא את בעלת המעיל. ואני רוצה לחזור בתשובה. מה עלי לעשות? האם נהגתי נכון אז? האם עלי לכפר על משהו היום? ב. ועוד שאלה קטנה. נתקלתי היום בהלכה שמי שלא משאיר מעט מהלחם בסיום הסעודה לא יראה ברכה לעולם. מה זה אומר? האם כשאני אוכלת פרוסה בעבודה, עלי להשאיר מעט מהכריך על השולחן?? ומה לעשות איתו אח"כ? לזרוק?
תשובה: א. עם הרגשה קשה להתווכח, אדרבה לפי מה שכתבת עשית כל שאפשר. ב. לא מדובר על ארוחה מזדמנת בעבודה, שהרי אז אם תשאירי זה סתם יהיה בל תשחית. מדובר "על שלחנו" כלומר בביתו של האדם כשאוכל במקומו הקבוע.
שאלה: כשמדברים לא יפה על צדיקים: ושבת ברצוני לשאול שאלה אשמח אם תענה. א.בן אדם שגר בסביבה חילונית וגר עם אנשים חילונים איך הוא צריך להגיב כשמדברים לא יפה מלזלים מקללים צדיקים תלמידי חכמים גדולי דור? מה לעשות? ב.אם הוא גר בסביבה דתית ועדיין יש דתי שמדבר לא יפה? לנהוג בקשיחות יותר עם הדתי? ג.ומה אם נשים? אם אישה רואה גבר מדבר לא יפה על צדיק האם מותר לה להגיב או שיווצר מצב של חוסר צניעות? מראש :)
תשובה: הכל לפי המקום והזמן והאנשים. אין כללים ברורים, לעיתים ניסיון למחות עלול רק להגביר את הזלזול. אני לא רואה בעיה של חוסר צניעות אם אישה תגיב.
שאלה: נטילה אחרי מזונות: ושבת ברצוני לשאול שאלה אשמח עם תענה. האם אחרי שאוכלים מזונות חובה לשטוף ידיים לפני ברכת מעין שלוש או שמספיק לנגב בנייר או בבד כלשהוא? מראש :)
תשובה: לך אין שום חובה כזו דוד לוי
שאלה: שמות. דחוף :-(: לאל נולדו לנו תאומים בנים ב- 16 בספטמבר, אנו מתלבטים בין השמות רותם, דולב, עילאי ועופרי, האם יש שם שבחרנו שאינו מומלץ?
תשובה: אין בעיה עם שמות אלו
שאלה: טהרת המשפחה: יש לי מחזור מאוד קצר של יומיים מקסימום. האם אני יכולה לעשות הפסק טהרה ביום הרביעי לפני השקיעה או שחייבים בכל מקרה לעשות הפסק ביום החמישי?
תשובה: המחזור הקצר לא משנה שום דבר,זה שמחכים ליום החמישי הוא מצד פליטת שכבת זרע בלי קשר לאורך המחזור. אשכנזים הפסק טהרה ביום החמישי וספרדים ביום הרביעי.
שאלה: כשרות במלטה: מבקשת לדעת האם יש לחם כשר שאפשר לקנות במלטה. (אפילו פת עכו"ם אבל כשר) וכן מה לגבי חמאה וגבנ"צ. וברכת ה עליכם! מוריה
תשובה: על שאלות לגבי מצב הכשרות בכל מיני מקומות בעולם כדאי ליצור קשר עם הרבנים המקומיים.
שאלה: פטירת רבנו הרב עובדיה זצ  ל: לכם ויישר כוח על פועלכם. ב-ג בניסן נפטר לגנזי מרומים מרן הרב עובדיה,גדול הדור!בעצב רב וביגון! אני מרגישה שמאז פטירת הרב משהו ממני נלקח, חלק בנשמה, אני מרגישה עצב רב ותחושת ריקנות- שאיבדנו רב ענק ויקר!! קשה לי מאוד לחזור ולהמשיך כרגיל כל עוד אני נזכרת בגודל האבדה שאיבדנו, עדיין קשה לעכל את זה בכלל.! איך אפשר להמשיך הלאה, מבלי לשכוח, אך עם כוחות מחודשים? ב מראש.
תשובה: לשואלת היקרה אכן איבדנו איש עצום איש רוח ואבא לאומי מזדהה עם כל אחת מהמילים הגדולות והאמתיות שהבאת בשאלתך. אכן איך ממשיכים? ישנו משפט ידוע שאותו אמר איוב- "ה  נתן ה  לקח יהי שם ה  מבורך" מדוע עלי לברך את ה  דווקא כאשר אדם עוזב אותי? זה הזמן?! אלא רק כאשר אדם עוזב אותנו או כאשר אנו מאבדים משהו רק אז אנחנו יכולים לראות עד כמה הוא היה משמעותי וגדול. רק אז אנו יכולים להתחיל לקלוט ולהעריך באמת! ומהמקום הזה עלינו להתחיל לצעוד. כל פרידה אמורה ללמד אותנו, לגרום לנו לשאוף, להשלים, להגיע לגעת-ואנסה להסביר. אנו צריכים להזכיר לעצמינו מה הם באמת חיים? האם קובץ של שרירים ועצמות הנעים בקצב אחיד? או הרוח, המהות האדם או במילים אחרות הנשמה-היא החיים. גוף-נעלם. הנשמה, הרוח המהות-נשארת. ועד כמה שהדבר הזה יבוא לידי מימוש תלוי בנו. מטרתנו עכשיו היא לקחת את תורתו את אישיותו ולהפוך אותה לחלק מחיינו-ואז אנו נותנים לרב חיים, נותנים לעצמינו חיים.! גופו של הרב עזב אותנו אבל רוחו, תורתו מוסריותו אתנו בפנים. אז פרידה היא גם התחלה-התחלה של גדילה של הבנה של זמן כעת להסתכל מרחוק על ההר העצום. לכן כדי להמשיך את חיי הרב בנו פנימה עלינו ללמוד את ספריו, לשמוע שיעוריו ללכת בדרכיו לשאוף למידותיו אפשר אפילו לקרuא סיפורים עליו בכדי ללמוד מכך וברגע שאנו נגדל מכל הדברים האלו הרוח תפעם בנו, תחיה אותנו, תשאיר את הרב בנו ותיצור בנו כוחות חיים חדשים של עשייה של צמיחה של רצון להתקדם לשאוף ולהפיץ את עצמתו של הרב לכלל ישראל כפי שהוא עצמו עשה כל חייו. לכן רק אבהיר. הדרך האמתית והטובה להתמודד עם האבדן היא יצירה, קחי מידה אחת של הרב ותחליטי לדבוק בה. קראי מספריו (ישנו ספר כמדומני שנכתב ע"י ד"ר הרב בני לאו) למדי על ההיסטוריה שלו ועל הדרך שלו וכמובן הנחילי אותה הלאה לכל המעגלים הנוגעים אליך-לילדים לחברים וכד. ובכך תנוחמי ואף תקבלי כוחות רעננים וחדשים. אז על השאלה היפה, ובעז"ה שנזכה להתקדם וללכת בדרך התורה, דרך הרב. חנן. Hananb1081 gmail.com
שאלה: הברזה כיתתית פרישה מן הציבור?: רציתי לשאול במקרה שכיתה מחליטה להבריז משיעור מסוים יחד כל הכיתה האם עלי כתלמיד בודד להישאר בכיתה ולא להבריז או להבריז עם כולם מדין לא לפרוש מן הציבור.
תשובה: לא לפרוש מהציבור. אם אתה חושב שההחלטה מוטעית לנסות לשכנע מלכתחילה ואם לא הולך לקבל את דין הציבור.
שאלה: מחיה השפה העברית: הייתי בשיעור תורה שדיבר על כל מני דברים, ונזכר שם שהרב קוק היה גר באותו בניין של אליעזר בן יהודה מחיה השפה העברית, מקווה שכיוונתי לכל הפרטים.והוא היה פונה לרב בשאלות על השפה בקודש. ובנוסף נאמר עליו שהיה כופר. וביום שישי אחד היה לרב חברותא עם רב אחר רק שהרב ששכח לסגור את הדלת ואליעזר בן יהודה נכנס בסערה לשאול את הרב שאלות. הרב ענה לו ושאל אותו מתי לשוב?-מתי הוא יחזור בתשובה. ובאותו יום שישי נפטר אליעזר והרב לא הלך להלוויה שלו כי הוא אמר שהוא ממש כופר. רציתי לשאול האם זה היה מצריך עד כדי כך שהרב לא הלך להלוויתו? הרי הוא יהודי. ואולי היו לו הרהורי תשובה לפני מיתתו.
תשובה: כמה מהפרטים ודאי לא מדוייקים. הם לא גרו באותו בניין אלא ברחובות סמוכים. הרב קוק כיבד אותו, אך אחרי שבשם הכלל כתב בן הידוה שאין לנו דבר עם המסורת הרב החשיב אותו ככופר ומעולם לא פתח במכתב אליו בדרישת שלומו ולא הזכיר את המילה " " כי אין לרשעים. הסיפור שאני מכיר הוא שונה. באותו בוקר שבן יהודה נפטר הוא נכנס לרב לשאול שאלה, שאל אותו הרב מה עם לחזור בתשובה אולי היום, והוא ענה אוליי. באותו יום הוא נפטר והרב אמר שיתכן שזה מתוך תשובה. איני ידוע אם הרב השתתף בלוויה ואם לא איני בטוח בכלל שזו מהסיבה שכתבת.
שאלה: לימוד תורה לבנות: אני מרגישה שאם עוברת תקופה קצרה שאני לא למדתי תורה (כמובן לימודי אמונה וכ ד.)או לא שמעתי שיעור תורה.אני בירידה רוחנית ולא רק שאני צריכה ללמוד תורה אלא זה חיוב מבחינתי. אז למה אין מצווה מפורשת בתורה שגם בנות ילמדו תורה?הרי חוסר לימוד תורה לפחות אצלי פוגע בעבודת השם? אני לא מדברת על לימודי גמרא מעמיקים או לימוד תורה במשך כל היום,אלא ברמה הבסיסית כמו לצוות על האישה שתלך לשיעור תורה כל יום.
תשובה: תורת ישראל ועם ישראל הם דבר אחד. תורת ישראל ועם ישראל הם ישות נצחית - מאברהם אבינו עד ימות המשיח, עד שהעולם כולו יכיר בתורת ישראל. נצח ישראל תלוי בהעברת המורשת לדור הבא: "ושננתם לבניך."  "דור לדור יביע אומר"  "והגדת לבנך." הנשים מולידות ילדים, יש להן רגישות מיוחדת לילדים, יש להן את הכשרון והכוח לגדל ילדים בחומר וברוח. התורה מפקידה את הדאגה לנצח ישראל בידי הנשים ולכן משחררת אותן ממצוות אחרות. משום כך נשים פתורות גם ממצוות לימוד תורה. יחד עם זאת נשים שמעוניינות ללמוד תורה ומחליטות למצוא זמן וכוח כדי להתחזק בתורה - יבורכו! כך כותב הרמב"ם בהלכות תשובה פרק י: הלכה ה.וכל העוסק בה לא ליראה ולא לקבל שכר אלא מפני אהבת אדון כל הארץ שצוה בה הרי זה עוסק בה לשמה, ואמרו חכמים לעולם יעסוק אדם בתורה ואפילו שלא לשמה שמתוך שלא לשמה בא לשמה, לפיכך כשמלמדין.את הנשים.מגלים להם רז זה מעט מעט ומרגילין אותן לענין זה בנחת עד שישיגוהו וידעוהו ויעבדוהו מאהבה. הלכה ו דבר ידוע וברור שאין אהבת הקב"ה נקשרת בלבו של אדם עד שישגה בה תמיד כראוי ויעזוב כל מה שבעולם חוץ ממנה, כמו שצוה ואמר בכל לבבך ובכל נפשך, אינו אוהב הקב"ה אלא בדעת שידעהו, ועל פי הדעה תהיה האהבה אם מעט מעט ואם הרבה הרבה, לפיכך צריך האדם ליחד עצמו להבין ולהשכיל בחכמות ותבונות המודיעים לו את קונו כפי כח שיש באדם להבין ולהשיג כמו שבארנו בהלכות יסודי התורה.
שאלה: חוסר איזון: לכבוד הרב הצדיק! ברצוני קודם כל להודות על שאתה מוכן לעזור לי ולכל המשתתפים באתר! יישר כוח! שבת ומקודשת! אני צריך עזרה בכמה דברים בחיים שלי, אני בתקופה בה אני מנסה לשנות את ראיית ותפיסת החיים שלי לטובה ולקבל מידות טובות ולעשות מצוות ככל הכוח שלי. אשמח אם תוכל לעזור לי בכמה עניינים וסוגיות שונות: אני רוצה להתמיד בעניין הנחת תפילין כל שאוכל אך לפעמים אי סדר בחיי גרם לי לו לעשות את זה, היה קשה לי למצוא איזון בין הלימודים (בבית ספר רגיל) לבין הדת, יצא הרבה פעמים שאכזבתי את הוריי בנושא הלימודים,בהרבה דברים לא הצלחתי להסתדר ולבסוף נפלתי מהאמונה, הרבה פעמים בעת השינה הוצאתי זרע לבטלה, הדבר השפיע עליי לרעה. אני רוצה להשתפר ולהתחזק באמונה ובכל המידות הטובות ולחזק את כל חבריי ויקריי, אני רוצה לתקן את כל הדברים האלו. אני סובל מגירויים לפגימה בברית.אני מוכן להיענש על מעשי אך אני רק מקווה שלא אפגום יותר בברית ושלא אגרום עוד סבל לעולם. הרגשתי שחבריי התרחקו ממני. בנוסף לכך, אני מקווה שהוריי יאפשרו לי ללכת עם חבריי לרב שילמד אותנו תורה. אני ירגיש מצויין עם אני יצליח לשמור את הברית ולהתקדש ולהגיע למידת האמונה אני מקווה ומאמין שלא אפגום בברית ולא אשפיע על אף אחד לרעה. אני מבקש ומתחנן שתעזור לי רק אם תוכל לתת לי ייעוץ בנושא. בנוסף, ברצוני לשאול אותך משהו הרב הצדיק המלמד אותי אינו יודע או שאינו זוכר שפגמתי בברית והוא מספר לאנשים ששמרתי את הברית. אני מתבייש להגיד לו שנפלתי בעוון קרי כמה וכמה פעמים, האם לספר לו את האמת שהוצאתי קרי? לבסוף, ברצוני להודות לך ולרבנים הנוספים שעוזרים בייעוץ למשתתפי האתר, בזכותכם אני מאמין שמצבי ישתפר! עזרתם לי להתעודד! תבורכו תמיד! אמן כן יהיה רצון!
תשובה: ראשית, אתה צריך להכניס סדר בחיים שלך, האמונה היא בנויה על דרך מסודרת כמו שכותב רבי משה חיים לוצאטו בספר דרך ה. האם במקרה יש לך ליקוי למידה או קשיי קשב וריכוז? כדאי שתבדוק את זה אצל אנשי מקצוע.לפעמים זה משפיע גם על עבודת ה. לגבי תפילין, אין לך עשר דקות ביום? זו מצווה חשובה שאי אפשר לוותר עליה. לגבי ש, בזמן השינה התיקון לא להרהר, למרות שצריך לדעת כי זה נידון מצד קל יותר יחסית למקרים של ערות. לגבי שיעורים אני ממליץ לך למצוא רב שהוא גם איש חינוך לצעירים שתוכל לקבל ממנו הכוונה. למה ההורים שלך לא מסכימים שתלך לשיעורים? אם תרצה אוכל להמלץ לך על רב, תלוי במקום מגוריך. חיים רטיג, ישיבת ההסדר רעננה.
שאלה: טוב לצדיק וטוב לשכנו: בבטוי טוב לצדיק וטוב לשכנו.מיהו הצדיק האם הכוונה רק למשה?או למשה אהרון ובניו? אם הכוונה רק למשה למה הרי גם אהרון ובניו חנו באותו מחנה יחד עם משה? -אם הכוונה למשה אהרון ובניו מדוע מציין רש"י שהשבטים למדו ממשה להתמיד בלימוד התורה ולכן נהיו גדולים בתורה?למה לא מצויין גם את אהרון ובניו?
תשובה: ב"ה, הכוונה היא לכולם, אלא מה שאפשר להביא הוכחה זה לגבי לימוד תורה שמשה רבנו עסק בתורה והם למדו ממנו, אבל גם בענינים שעסק אהרון הם דבקו, אבל אין פסוק שמראה זאת. דני ארגמן